Valler videregående skole

Valler videregående skole er en videregående skole etablert i 1888 som Bærum Middelskole. Skolen har 21 klasser med til sammen ca. 570 elever og 55 lærere. Skolen ligger ved Brynsveien i vestre Bærum. Historikk Forløperen til Valler videregående skole het Bærum Middelskole. Den ble etablert så tidlig som i 1888 på Valler gård. Elevtallet økte raskt og skolen flyttet midlertidig til Hansengården, et forretningslokale i Sandvika. I 1896 stod en ny skolebygning klar i Sandvika. Opprinnelig var skolen privat, men fra og med 1899 mottok den også støtte fra Bærum kommune. Folketallet i Bærum steg raskt og i 1923 ble Stabekk videregående skole innviet. Dette var imidlertid ikke nok til å ta imot strømmen av unge som ønsket høyere allmennutdannelse. I 1934 ble det bestemt at en ny skole skulle bygges i nærheten av Sandvika og en tomt på Valler gård ble kjøpt i 1935. Arkitektene Bryn og Ellefsen ble engasjert. De hadde rett i forkant hatt ansvaret for det nye universitetsanlegget på Blindern. Skolen ble bygget i en tidsriktig funksjonalistisk stil med store vinduer som vender mot skolegård og uteområder. Valler tok imot sitt første elevkull i 1937 og ble offisielt innviet den 8. juni 1938. Sommeren 1942 ble skolen rekvirert av Arbeidstjenesten, og senere overtok den tyske okkupasjonsmakten som brukte skolen til lager og administrasjonsbygg. Undervisningen fortsatte og ble flyttet til det gamle skolebygget i Sandvika og barneskolene Evje, Grav og Høvik. I takt med befolkningsveksten i Bærum har skolen blitt oppgradert og påbygd flere ganger. Det siste tilbygget kom i 1998, da auditorium, arbeidsplasser for lærerne og nye datarom for elevene kom på plass. Dette prosjektet ble utformet av Arkitektgruppen lille frøen og ledet av Hanne Bauck. Siden oppstarten har Valler uteksaminert rundt 9000 elever. Skolen har hatt seks rektorer. Stian Kristensen fra 1937-1960, Lisbeth Broch fra 1960-1979, Victor Hellern fra 1979-1993, Erik Andresen fra 1993-2011, Berit Hetland fra 2011-2023 og nåværende rektor Brage Sandmoen. Turmarsjen Vallermarsjen ble på 1970-, 1980- og 1990-tallet arrangert ved skolen, og ble tatt opp igjen i 2012. Kjente personer Lærere Stian Kristensen, rektor 1938–1960 Lisbeth Broch, rektor 1960-1979 Victor Hellern, idehistoriker – lærer 1956–1993 Jostein Gaarder, forfatter – lærer 1978–1981 Borghild Tenden, politiker – lærer 1978–1993 Brage Sandmoen, elitedommer i fotball – lærer 2009–2023, rektor 2023- Elever Einar Hoff Hansen, matematiker og fjellklatrer – uteksaminert 1942 Kaare D. Tønnesson, professor (emeritus) i historie – uteksaminert 1944 Ivar Eskeland, forfatter, litteraturkritiker, oversetter, kåsør – uteksaminert 1946 Natascha Heintz, paleontolog – uteksaminert 1948 Torbjørn Yggeseth, skihopper, flyger, idrettsleder – uteksaminert 1953 Finn-Erik Vinje, professor (emeritus) i nordisk språkvitenskap – uteksaminert 1954 Ralph Høibakk, sivilingeniør, professor II, fjellklatrer – uteksaminert 1956 Halvor Stenstadvold, næringslivsleder, politiker – uteksaminert 1962 Kristin Bølgen Bronebakk, ekspedisjonssjef i Justis- og beredskapsdepartementet – uteksaminert 1969 Arne Magnus, forlagsmann - uteksaminert 1978 Tor Fuglevik, radiodirektør i NRK – uteksaminert 1969 Hege Tunaal, musiker, revyskuespiller og sangpedagog – uteksaminert 1969 Hennika Skjønberg, skuespiller – uteksaminert 1969 Ingebrigt Steen Jensen, forfatter, rådgiver, tekstforfatter og fotballentusiast – uteksaminert 1974 Hans Olav Mørk, prest og visesanger, oversetter – uteksaminert 1975 Unni Lindell, forfatter – uteksaminert 1977 Vidar Davidsen, fotballspiller og trener – uteksaminert 1977 Trine Syvertsen, professor medier og kommunikasjon – uteksaminert 1978 Arne Johan Vetlesen, professor i filosofi – uteksaminert 1979 Eirik Grude Flekkøy, fysiker – uteksaminert 1981 Anne Jahren, langrennsløper – uteksaminert 1982 Simon Rye, sosialantropolog, diplomat og direktør – uteksaminert 1982 Paul Chaffey, politiker – uteksaminert 1984 Harald Eia, komiker – uteksaminert 1984 Lars Fiske, tegner, illustratør, forfatter - uteksaminert i 1985 Stein-Erik Vellan, samfunnsøkonom, Telia-direktør, landslagsspiller i basketball- uteksaminert i 1985 Anki Gerhardsen, journalist og samfunnsdebattant - uteksaminert i 1986 Reidar Hjermann, psykolog, barneombud 2004–2012 – uteksaminert 1988 Ida Wolden Bache, samfunnsøkonom og Norges sentralbanksjef - uteksaminert 1992 Lotte Grepp Knutsen, politiker – uteksaminert 1992 Olav Traaen, sportskommentator i NRK – uteksaminert 1992 Dora Torhallsdottir, komiker, forfatter - uteksaminert i 1992 Håvard Bakke, skuespiller, musiker – uteksaminert 1993 Tormod Granheim, eventyrer, forfatter, fotograf og foredragsholder – uteksaminert 1993 Mari Sundli Tveit, professor, rektor ved NMBU i Ås, direktør i Norges forskningsråd - uteksaminert i 1993 Petter Nyquist, fjellklatrer, polfarer, film -og stillfotograf og grafisk designer – uteksaminert 1997 Camilla Wold Knudsen, programleder i NRK – uteksaminert 2001 Wolfgang Wee, programleder i NRK Radio, podkastvert - uteksaminert i 2001 Henrik Asheim, politiker – uteksaminert 2002 Tiril Heide Steen, skuespiller, sanger - uteksaminert i 2008 Andreas Haukeland, artist, produsent og låtskriver, bedre kjent som TIX – uteksaminert 2012 Kris Winther, artist, produsent og DJ – uteksaminert 2018 Eksterne lenker (no) Offisielt nettsted (en) Valler videregående skole – kategori av bilder, video eller lyd på Commons